smcproject/ml-wiki-sentences huggingface dataset:
കരയ്ക്കടിഞ്ഞ ഒരു പോർട്ടബിൾ ടോയ്‌ലറ്റിന്റെ വലിയ ഒരു പ്ലാസ്റ്റിക് ഷീറ്റ്കൊണ്ട്  ഒരു ചങ്ങാടം ഉണ്ടാക്കി അതിൽ രക്ഷപെടാമെന്ന് തീരുമാനിക്കുന്ന ചക് നൊളന്റ് കറേ സമയം അതു നിർമ്മിക്കാനായി പാടുപെട്ട് അതിൽ ചില ഭക്ഷണങ്ങളും മീൻപിടിക്കുന്ന ഉപകരണങ്ങളും പിന്നെ തുറക്കാതെ വെച്ച ആ ഫെഡക്സ് പാക്കാജും കൊണ്ടുവെക്കുന്നു.
കാലാവസ്ഥ അനുകൂലമായപ്പോൾ ഈ ചങ്ങാടവുമായി യാത്രചെയ്തു രക്ഷപെടാൻ ശ്രമം നടത്തി.
പക്ഷേ  കുറച്ച് യാത്രചെയ്തപ്പോഴേക്കും സമുദ്രത്തിൽ വീശിയടിച്ച ശക്തമായ കാറ്റ് തന്റെ ചങ്ങാടത്തെ നശിപ്പിക്കുക മാത്രമല്ല ഏക സുഹൃത്തായ വിൽസൺ വോളിബോൾ നഷ്ടമാവുകയും ചെയ്യുകയാണ്‌.
നിരാശനായ ചക് തന്റെ വിധി ഇതാണെന്ന്  തിരിച്ചറിഞ്ഞ് രക്ഷപ്പെടാനുള്ള ശ്രമത്തിൽനിന്ന് സ്വമേധയാ പിന്മാറുന്നു.
തകർന്ന ചങ്ങാടത്തിൽ  പരിക്ഷീണിതനായും സുര്യതാപമേറ്റും ചക് ഒഴുകുന്നത്  കണ്ട ഒരു  ഒരു ന്യൂസിലാന്റ് ചരക്ക് കപ്പൽ ചകിനെ രക്ഷപ്പെടുത്തുന്നു.
വീട്ടിൽ തിരിച്ചെത്തിയ അദ്ദേഹം,തന്റെ വീട്ടുകാരും സമൂഹവും താൻ മരിച്ചെന്ന് കരുതി എല്ലാ മരണാനന്തരക്രിയകളും നടത്തിയതായും തന്റെ പഴയ കാമുകി മറ്റൊരാളുമായി വിവാഹിതയാവുകയും അവരുടെ ബന്ധത്തിൽ ഒരു പെൺകുട്ടിയുള്ളതായും മനസ്സിലാക്കുന്നു.
കാമുകിയായ കെല്ലിയെ ചക് നേരിൽ കാണുകയും തങ്ങൾ തമ്മിലുള്ള പ്രണയത്തിന്റെ ഊഷ്മളത പ്രകടിപ്പിക്കുകയും ചെയ്യുന്നുണ്ടങ്കിലും ഒരുമിച്ചുള്ള ഒരു ജീവിതം ഇനി അസാധ്യമാണെന്ന് തിരിച്ചറിയുകയാണ്‌ ഇരുവരും.
കെല്ലി ഉപയോഗിച്ചിരുന്ന ചകിന്റെ ചെറോക്കി ജീപ്പ് അവൾ അദ്ദേഹത്തിന്‌ തിരിച്ചു നൽകുന്നു.
തുറക്കാതെ സൂക്ഷിച്ചു വെച്ച ആ പഴയ പാർസൽ പൊതി അതിന്റെ ഉടമയുടെ വിലാസത്തിൽ എത്തികുന്നതിനായാണ്‌ ചക് പിന്നെ യാത്ര തിരിക്കുന്നത്.
പാർസലുടമയുടെ വീട്ടിൽ ആളില്ല എന്ന് മനസ്സിലായപ്പോൾ പാർസൽ വാതിലിനടുത്ത് വെച്ച് അദ്ദേഹം മടങ്ങുന്നു.
തിരിച്ച് വരുന്ന വഴിയെ ഒരു കവലയിൽ വഴി മനസ്സിലാവാതെ ശങ്കിച്ചു നിന്നപ്പോഴതാ അതുവഴി ഒരു സ്ത്രീ ഒരു ജീപ്പിൽ കടന്നു വരുന്നു.
വഴി വിശദീകരിച്ചുകൊടുത്ത്  ആ സ്ത്രീ ജീപ്പ് ഓടിച്ചു പോകുമ്പോഴാണ്‌ ചക് അവരുടെ ജീപ്പിന്റെ പുറകിലുള്ള  ആ ചിത്രം ശ്രദ്ധിക്കുന്നത്.
താനിപ്പോൾ വീട്ടിലെത്തിച്ച ആ പാർസലിന്റെ പുറത്തുള്ള അതേ ചിത്രം തന്നെ ഇതും.
വിദൂരതയിലേക്ക് പോകുന്ന ആ ജീപ്പിനെ നോക്കി ചക് ആ കവലയിൽ വിളറിയ പുഞ്ചിരിയുമായി നിൽകുന്ന പശ്ചാതലത്തോടെ ചിത്രത്തിന്റെ തിർശ്ശീല വീഴുകയാണ്‌.
ഫിജിയിലെ ഏറ്റവും വലിയ ദ്വീപായ വിറ്റി ലെവു എന്നതിന്റെ ഭാഗമായുള്ള മനുറുക്കി എന്ന ദ്വീപിലാണ്‌ കാസ്റ്റവേയുടെ ചിത്രീകരണം നടന്നത്.
കാസ്റ്റവേ ഇറങ്ങിയതിന്‌ ശേഷം ഈ ദ്വീപ് വിനോദസഞ്ചാരികളുടെ ആകർഷണകേന്ദ്രമായി മാറി.
ചക് നോളന്റ്  കണ്ടെടുക്കുന്ന ഉപയോഗപ്രദമല്ലന്ന് തോന്നിപ്പിക്കുന്ന ചില വസ്തുക്കളുടെ ലിസ്റ്റ് ഈ ചിത്രത്തിന്റെ നിർമ്മാതാക്കൾ തയ്യാറാക്കി.
അതിൽ പാർട്ടി വസ്ത്രങ്ങൾ, ഐസ് സ്‌കേറ്റ്, വിവാഹ മോചന പത്രം, വീഡിയോ ചിത്രങ്ങൾ, അല്ലറചില്ലറ മറ്റു വസ്തുക്കൾ എന്നിവയുണ്ടായിരുന്നു.
ഈ വസ്തുക്കൾ അതീജീവനതന്ത്ര വിദഗ്ദരെക്കൊണ്ട് പരിശോധിപ്പിക്കുകയും കഥാപാത്രത്തിന്‌ ഈ വസ്തുക്കൾ എങ്ങനെ ഉപയോപ്പെടുത്താം എന്ന് ആരായുകയും ചെയ്തു.
ചിത്രത്തിന്റെ ഒരു ചർച്ചയിൽ അതിന്റെ സം‌വിധായകൻ റോബർട്ട് സിമിക്കിസ് തമാശയായി അവതരിപ്പിച്ച കാര്യമാണ്‌  ഈ ചിത്രത്തിന്റെ പരസ്യചിത്രത്തിൽ സ്വീകരിച്ചത്.
അതായത് ചക് നോളന്റ് തുറക്കാതെ സൂക്ഷിച്ചു വെക്കുന്ന പാർസലിനകത്ത് സൗരോർജ്ജത്താൽ പ്രവർത്തിക്കുന്ന വെള്ളം കടക്കാത്ത ഒരു ഉപഗ്രഹ ഫോണാണ്‌ ഉള്ളത് എന്നതായിരുന്നു അദ്ദേഹത്തിന്റെ തമാശ.
പുറത്തേയ്ക്കുള്ള കണ്ണികൾ കാസ്റ്റ് എവേ ഇന്റർനെറ്റ് മൂവി ഡാറ്റാബേസിൽ
കാസ്പിയൻ മണൽകാക്ക
Thumamah, KSA 1992
കാസ്പിയൻ മണൽക്കോഴിയെ ആംഗലത്തിൽ ‘’’Caspian plover ‘’’എന്നു വിളിക്കുന്നു.
ശാസ്ത്രീയ നാമം Charadrius asiaticus എന്നാണ്.
ഇവ കാസ്പിയൻ കടലിനോടു ചേർന്നുള്ള പടിഞ്ഞാറൻ ഏഷ്യൻ രാജ്യങ്ങളിൽ പ്രജനനം നടത്തുകയും ശീതകാലത്ത് ആഫ്രിക്കയിലേക്ക് ദേശാടനം നടത്തുകയും ചെയ്യുന്നു.
3 മുട്ടകളിടും.
പ്രാണികളും നട്ടെല്ലില്ലാത്ത ജീവികളും മത്സ്യങ്ങളുമാണ് ഇവയുടെ ഭക്ഷണം.
മെലിഞ്ഞു നീളമുള്ള കാലുകൾ, കണ്ണിനു മുകളിലും നെറ്റിയിലും കഴുത്തിനു മുന്നിലും വെള്ള നിറം, തവിട്ട് തൊപ്പിയും ശരീരവും.
തുരുമ്പിന്റെ നിറമുള്ള അരപ്പട്ടയെ കറുത്ത വരകൊണ്ട് വെളുത്ത അടിഭാഗത്തിൽ നിന്നും വേർതിരിച്ചിരിക്കുന്നു.
ചിറകിനടിയിലും വാലിനടിയിലും വെള്ള.
കാലുകൾക്ക് പിങ്ക് കലർന്ന മഞ്ഞയോ, ചാരം കലർന്ന പച്ചയോ, തവിട്ടോ.
പിടയ്ക്ക് അരപ്പട്ട ചാരം കലർന്ന തവിട്ട് നിറം, കറുപ്പുകൊണ്ട് അടിഭാഗത്തെ വേർതിരിച്ചിട്ടില്ല.
കുഞ്ഞുങ്ങൾക്ക് പിടയുടെ അതെ രൂപംതന്നെയായിരിക്കും.
തുറന്ന മരുഭൂമി കളിലും ഇടയ്ക്കിടെ വെള്ളപ്പൊക്കമുണ്ടാവുന്ന വരണ്ട പുൽമേടുകളിലും (സ്റ്റെപ്പികൾ) ഉപ്പു പാടങ്ങളിലും ഇവ കാണപ്പെടുന്നു.
ഷഡ്പദങ്ങളും അവയുടെ ലാർവകളും.
ചിലപ്പോൾ സസ്യഭാഗങ്ങളും (ഇല, വിത്ത് ) കഴിക്കും.
ഏപ്രിൽ തൊട്ട് ജൂൺ അവസാനം വരെ മുട്ടയിടുന്നു.
പ്രജനന കാലത്ത് നിലാവുണ്ടെങ്കിൽ പാതിരാ വരെ പാട്ട് പാടി പറക്കുന്നത് കാണാം.
10-25 ഇണകൾ ഒരുമിച്ച് 50-60 മീറ്റർ വ്യത്യാസത്തിൽ കൂട് കൂട്ടുന്നു ദേശാടനം
5-12 പക്ഷികൾ ഒരുമിച്ചു ഓഗസ്റ്റ് -ഒക്ടോബർ മാസങ്ങളിൽ ഏഷ്യയിൽ നിന്ന് വടക്ക് കിഴക്കൻ ആഫ്രിക്കയിലേക്ക് പോകുന്നു.
മാർച്ച്‌ പകുതി മുതൽ മെയ്‌ തുടക്കം വരെ തിരികെ വരുന്നു Charadrius asiaticus വിതരണം
കാസ്പിയൻ കടലിന്റെ വടക്ക് -കിഴക്ക്‌ -പടിഞ്ഞാറ് ഭാഗങ്ങൾ, വടക്ക് -പടിഞ്ഞാറൻ ചൈന .
ശിശിരകാലത്ത് വടക്ക് -കിഴക്കൻ ആഫ്രിക്കയിലും കാണുന്നു.
അവലംബം പുറംകണ്ണികൾ Charadrius asiaticus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Charadrius asiaticus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Caspian plover - Species text in The Atlas of Southern African Birds .
കാസ്പർ ബാർത്തോലിൻ ദി യംഗർ ഇംഗ്ലീഷ് വിലാസം https://ml.wikipedia.org/wiki/Caspar_Bartholin_the_Younger De ovariis mulierum et generationis historia epistola anatomica , 1678
17-ആം നൂറ്റാണ്ടിൽ ആദ്യം ബാർത്തോലിൻസ് ഗ്രന്ഥിയെക്കുറിച്ച് വിവരിച്ച ഒരു ഡാനിഷ് അനാട്ടമിസ്റ്റ് ആയിരുന്നു കാസ്പർ ബാർത്തോലിൻ ദി യംഗർ ( / b ɑːr ˈ t oʊ l ɪ n , ˈ b ɑːr t əl ɪ n / ; Latinized: Caspar Bartholin Secundus ; 10 September 1655  – 11 June 1738).
ബാർത്തോലിൻസ് ഗ്രന്ഥി കണ്ടെത്തിയതിൻറെ അംഗീകാരം ചിലപ്പോഴൊക്കെ തെറ്റായി അദ്ദേഹത്തിൻറെ മുത്തച്ഛന് ( കാസ്പർ ബാർത്തോലിൻ ദി എൽഡർ ) നൽകപ്പെടുന്നു.
ഡെൻമാർക്കിലെ കോപ്പൻഹേഗനിൽ ബാർത്തലിൻ നഗരത്തിൽ അദ്ദേഹം ജനിച്ചു.
ഒരു പ്രമുഖ കുടുംബത്തിൽ നിന്നാണ് അദ്ദേഹം വന്നത്.
അദ്ദേഹം ദൈവശാസ്ത്രജ്ഞനും അനാട്ടമിസ്റ്റുമായ കാസ്പർ ബാർത്തോലിൻ ദി എൽഡറിന്റെ (1585-1629) ചെറുമകൻ ആയിരുന്നു.
ഫിസിഷ്യൻ, ഗണിതശാസ്ത്രജ്ഞൻ, ദൈവശാസ്ത്രീയനായ തോമസ് ബാർട്ടോലിൻ (1616-1680) അദ്ദേഹത്തിന്റെ പിതാവും ശാസ്ത്രജ്ഞനും വൈദ്യനുമായ റാസ്മസ് ബാർട്ടോലിൻ (1625-1698) അദ്ദേഹത്തിന്റെ അമ്മാവനും ആയിരുന്നു.
Hagestedgård
1680 ൽ ഹാഗ്സ്റ്റഡ്ഗെർഡ് മാനർ ഹൗസ്, എസ്റ്റേറ്റ് എന്നിവ ബാർത്തൊലിക്ക് ലഭിച്ചു.
1686-ൽ ജേക്കബിന് ലോറീറ്റ്സിലേക്ക് എസ്റ്റേറ്റ് നേടി.
1695 ൽ ഇത് വീണ്ടും നേടി.
തുടർന്ന് രണ്ടാമതും വിറ്റു, 1704 ൽ ഉർസുല വോൺ പുറ്റ്ബസിലേക്ക് അദ്ദേഹം വിറ്റു.
Works De tibiis veterum et earum antiquo usu , p. PP7, at ഗൂഗിൾ ബുക്സ് .
Rome: B. Carrara, 1677 (Bartholin also wrote about music) De ovariis mulierum et generationis historia epistola anatomica , p. PA1, at ഗൂഗിൾ ബുക്സ് .
Amsterdam: J. H. Wetstein, 1678 അവലംബം ↑ "Bartholin's gland" .
Random House Webster's Unabridged Dictionary .
↑ ↑ Caspar Bartholin - læge Dansk Biografisk Leksikon Retrieved December 1, 2020 ↑ ↑ ↑ Caspar Bartholin the Younger എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാസ്പർ ബാർത്തോലിൻ ദി എൽഡർ ഇംഗ്ലീഷ് വിലാസം https://ml.wikipedia.org/wiki/Caspar_Bartholin_the_Elder Caspar Berthelsen Bartholin
കാസ്പർ ബർത്തോലിൻ ദി എൽഡർ (/bɑːrˈtoʊlɪn, ˈbɑːrtəlɪn/; 12 ഫെബ്രുവരി 1585 - 13 ജൂലൈ 1629) ഒരു ഡാനിഷ് വൈദ്യനും ശാസ്ത്രജ്ഞനും ദൈവശാസ്ത്രജ്ഞനുമായിരുന്നു.
ഡെൻമാർക്കിലെ (ആധുനിക സ്വീഡൻ) മാൽമോയിലാണ് കാസ്പർ ബെർത്തൽസെൻ ബാർത്തോലിൻ ജനിച്ചത്.
അദ്ദേഹത്തിന്റെ പ്രായാതീത ബുദ്ധി അസാധാരണമായിരുന്നു.
മൂന്ന് വയസ്സുള്ളപ്പോൾ അദ്ദേഹത്തിന് വായിക്കാൻ കഴിഞ്ഞു, തന്റെ പതിമൂന്നാം വയസ്സിൽ അദ്ദേഹം ഗ്രീക്ക്, ലാറ്റിൻ ഭാഷകൾ രചിക്കുകയും അവ പരസ്യമായി നൽകുകയും ചെയ്തു.
ഏകദേശം പതിനെട്ട് വയസ്സുള്ളപ്പോൾ അദ്ദേഹം കോപ്പൻഹേഗൻ സർവ്വകലാശാലയിൽ പോയി പിന്നീട് റോസ്റ്റോക്കിലും വിറ്റൻബർഗിലും പഠിച്ചു.
തുടർന്ന് ജർമ്മനി , നെതർലാൻഡ്‌സ് , ഇംഗ്ലണ്ട് , ഫ്രാൻസ് , ഇറ്റലി എന്നിവിടങ്ങളിലൂടെ സഞ്ചരിച്ച് അദ്ദേഹം സന്ദർശിച്ച വിവിധ സർവകലാശാലകളിൽ ആദരവോടെ സ്വീകരിച്ചു.
1613-ൽ കോപ്പൻഹേഗൻ സർവ്വകലാശാലയിൽ മെഡിസിൻ പ്രൊഫസറായി തിരഞ്ഞെടുക്കപ്പെടുകയും പതിനൊന്ന് വർഷം ആ ഓഫീസിൽ ജോലി ചെയ്യുകയും ചെയ്തു, അപകടകരമായ ഒരു രോഗാവസ്ഥയിൽ അകപ്പെട്ടപ്പോൾ, സുഖം പ്രാപിച്ചാൽ ദൈവിക പഠനത്തിൽ മാത്രം പ്രവർത്തിക്കുമെന്ന് അദ്ദേഹം പ്രതിജ്ഞയെടുത്തു.
അദ്ദേഹം പിന്നീട് സർവ്വകലാശാലയിൽ ദൈവശാസ്ത്രം പഠിപ്പിക്കുകയും റോസ്‌കിൽഡെയുടെ കാനോൻ ആയിരുന്നു.
അനാട്ടമി ഇൻസ്റ്റിറ്റ്യൂഷൻസ് കോർപോറിസ് ഹ്യൂമാനി (1611) എന്ന അദ്ദേഹത്തിന്റെ കൃതി വർഷങ്ങളോളം ശരീരഘടനയെക്കുറിച്ചുള്ള ഒരു സാധാരണ പാഠപുസ്തകമായിരുന്നു.
ഘ്രാണ നാഡിയുടെ പ്രവർത്തനത്തെക്കുറിച്ച് ആദ്യമായി വിവരിച്ചത് അദ്ദേഹമാണ്.
ഗണിതശാസ്ത്രജ്ഞൻ തോമസ് ഫിങ്കിന്റെ മകളായ അന്ന ഫിങ്ക്നെ വിവാഹം കഴിച്ചു.
അദ്ദേഹത്തിന്റെ മക്കളിൽ, ബെർട്ടൽ ബാർത്തൂളിൻ (1614-1690), തോമസ് ബാർത്തൂളിൻ (1616-1680), റാസ്മസ് ബാർത്തൊലിൻ (1625-1698) എന്നിവർ പ്രശസ്ത പണ്ഡിതന്മാരായിരുന്നു.
അദ്ദേഹത്തിന്റെ ഗ്രാൻഡ്സൺ കാസ്പാർ ബാർട്ടോലിൻ ഇളയ (1655-1738) പ്രശസ്ത അനാനോമിസ്റ്റുകാരനായിരുന്നു.
1629 ജൂലൈ 13 ന് സോർസിലെ സോറെയിൽ അദ്ദേഹം അന്തരിച്ചു.
Works Astrologia, seu De stellarum natura , 1612 Anatomicae Institutiones Corporis Humani (1611) അവലംബം Other sources This article incorporates text from a publication now in the public domain : {{ cite encyclopedia }} : Invalid | ref=harv ( help )
ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫ്രാസ്ട്രക്ചർ ആൻഡ് കൺസ്ട്രക്ഷൻ ഇംഗ്ലീഷ് വിലാസം https://ml.wikipedia.org/wiki/Indian_Institute_of_Infrastructure_and_Construction
കൊല്ലം ജില്ലയിലെ ചവറയിൽ നിർമ്മാണത്തിലിരിക്കുന്ന ഒരു സാങ്കേതിക വിദ്യാഭ്യാസ സ്ഥാപനമാണ് ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫ്രാസ്ട്രക്ചർ ആൻഡ് കൺസ്ട്രക്ഷൻ .
കേന്ദ്രസർക്കാരിന്റെ സഹായത്തോടെ കേരള സർക്കാർ ആരംഭിച്ചതാണ് ഈ സ്ഥാപനം.
അന്യസംസ്ഥാനങ്ങളിൽ നിന്നും കേരളത്തിലേക്ക് കുടിയേറിയ നിർമ്മാണത്തൊഴിലാളികൾക്ക് അന്താരാഷ്ട്ര നിലവാരത്തിലുള്ള പരിശീലനം നൽകുക, വിദേശത്തു ജോലി നേടാൻ പ്രാപ്തരാക്കുക എന്നിവയാണ് ഇതിന്റെ ലക്ഷ്യങ്ങൾ.
കേരള അക്കാദമി ഫോർ സ്കിൽസ് എക്സലൻസിനാണ് സ്ഥാപനത്തിന്റെ മേൽനോട്ടച്ചുമതല.
നിർമ്മാണത്തൊഴിലാളികൾക്കായി ഒരു അക്കാദമി തുടങ്ങുക എന്ന ആശയം ആദ്യമായി അവതരിപ്പിച്ചത് 2008 -ലെ എൽ.ഡി.എഫ്. സർക്കാരാണ്. 'കേരള കൺസ്ട്രക്ഷൻ അക്കാദമി' എന്ന പേരിൽ കൊല്ലം ജില്ലയിലെ ചാത്തന്നൂരിൽ ഇത് തുടങ്ങാനായിരുന്നു പദ്ധതി.
പിന്നീട് യു.ഡി.എഫ്. സർക്കാർ അധികാരത്തിൽ വന്നതോടെ പദ്ധതി ചവറയിലേക്കു മാറ്റി.
സ്ഥാപനത്തിന് 'ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫ്രാസ്ട്രക്ചർ ആൻഡ് കൺസ്ട്രക്ഷൻ' എന്ന പേരു നൽകാനും തീരുമാനിച്ചു.
2013 മാർച്ച് 15 -ന് കേരള മുഖ്യമന്ത്രി ഉമ്മൻ ചാണ്ടി പദ്ധതിക്കു തറക്കല്ലിട്ടു.
2016 -ലെ കണക്കുപ്രകാരം കേരളത്തിൽ 40 ലക്ഷം അന്യസംസ്ഥാന തൊഴിലാളികൾ പണിയെടുക്കുന്നുണ്ട്.
ഇവരിൽ ഭൂരിഭാഗം പേരും ബംഗാൾ , ബീഹാർ , അസം , ഉത്തർ പ്രദേശ് എന്നീ സംസ്ഥാനങ്ങളിൽ നിന്നുള്ളവരാണ്.
കേരളത്തിലെ നിർമ്മാണമേഖലയുടെ നല്ലൊരു ഭാഗവും അന്യസംസ്ഥാന തൊഴിലാളികൾ കൈകാര്യം ചെയ്യുന്നു.
സാങ്കേതിക പരിജ്ഞാനവും വിദ്യാഭ്യാസവും കുറഞ്ഞവരായതിനാൽ ഇവരിൽ 70 ശതമാനം പേരും അവിദഗ്ദ്ധ തൊഴിലാളികളാണ്.
ഇവർക്ക് വേണ്ടത്ര പരിശീലനം നൽകേണ്ടത് അത്യാവശ്യമായി വന്നു.
ഇതിനായി ജില്ലകൾ തോറും നൈപുണ്യ വികസന കേന്ദ്രങ്ങൾ തുടങ്ങാൻ കേരള സർക്കാർ തീരുമാനിച്ചു.
കൊല്ലം ജില്ലയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫ്രാസ്ട്രക്ചർ ആൻഡ് കൺസ്ട്രക്ഷൻ എന്ന സ്ഥാപനം ഇത്തരത്തിലുള്ള ഒരു നൈപുണ്യവികസന കേന്ദ്രമാണ്.
നിർമ്മാണത്തൊഴിലാളികൾക്കു തൊഴിൽ പരിശീലനം നൽകുകയും അവരെ വിദേശ ജോലി നേടാൻ പോലും പ്രാപ്തരാക്കി മാറ്റുക എന്നതാണ് ഈ സ്ഥാപനത്തിന്റെ ലക്ഷ്യം.
ചവറയിൽ ദേശീയപാത 66 -നു സമീപമുള്ള 9.02 ഏക്കർ സ്ഥലത്താണ് ഈ സ്ഥാപനം സ്ഥിതിചെയ്യുന്നത്.
235100 ചതുരശ്ര അടി വിസ്തൃതിയുള്ള ക്യാമ്പസ് നിർമ്മിക്കുവാൻ കേരള അക്കാദമി ഫോർ സ്കിൽസ് എക്സലൻസിനു പദ്ധതിയുണ്ട്.
ഏകദേശം 100 കോടി രൂപയാണ് ഇതിനു ചെലവു പ്രതീക്ഷിക്കുന്നത്.
ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി ഇംഗ്ലീഷ് വിലാസം https://ml.wikipedia.org/wiki/Indian_Institutes_of_Technology Madras Delhi Guwahati Kanpur Kharagpur Bombay Roorkee Varanasi Bhubaneswar Gandhinagar Hyderabad Indore Jodhpur Mandi Patna Ropar Palakkad Goa Bhilai Tirupati Jammu Dharwad Dhanbad class=notpageimage| Location of the 23 IITs
ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി (ഐ.ഐ.ടി.) അഥവാ भारतीय प्रौद्योगिकी संस्थान എന്നത്  സാങ്കേതികശാസ്ത്രപഠനത്തിനായുള്ള ഇന്ത്യയിലെ ചില മികച്ച പൊതുമേഖലാ കലാലയങ്ങളുടെ ഒരു ശൃംഖലയാകുന്നു.
ഭാരതത്തിലെ ദേശീയ പ്രാധാന്യമുള്ള സ്ഥാപനങ്ങളിലൊന്നായി ഭാരത സർ‌ക്കാർ പ്രഖ്യാപിച്ചിട്ടുള്ളതാണ് ഇവ.
സ്വയംഭരണസ്വഭാവമുള്ള ഈ സ്ഥാപനങ്ങളുടെ പ്രധാന ദൗത്യം ഭാരതത്തിന്റെ സാമൂഹികവും സാമ്പത്തികവുമായ വളർച്ചയ്ക്ക് കഴിവുള്ള ശാസ്ത്രജ്ഞരേയും സാങ്കേതികവിദഗ്ദരേയും സംഭാവന ചെയ്യുക എന്നതാണ്.
1961 ലെ “ ഇൻസ്റിറ്റ്യൂട്ട് ഓഫ് ടെക്‌നോളജി ആക്റ്റ്‌ ” അനുസരിച്ചാണ് അവ പ്രവർത്തിക്കുന്നത്‌.
സ്വതന്ത്ര പരമാധികാരമുള്ള സർവ്വകലാശാലകളാണ് ഓരോ ഐ ഐ ടിയും.
ആദ്യ കാലത്ത്‌ സ്ഥാപിച്ച എഴ് ഐ. ഐ. ടി. കളും പുതുതായി സ്ഥാപിച്ച എട്ട് ഐ. ഐ. ടി. കളും ചേർത്ത്‌ രാജ്യത്ത്‌ ആകെ പതിനഞ്ചു ഐ. ഐ. ടി. കൾ ഉണ്ട്.
പൊതു പ്രവേശന പരീക്ഷ (ജെ. ഇ. ഇ.) വഴിയാണ് എല്ലാ ഐ. ഐ. ടി.കളും ബി.ടെക് കോഴ്സുകളിലേക്ക് പ്രവേശനം നടത്തുന്നത്.
ഗ്രാജുവേറ്റ് ആപ്ടിറ്റൂഡ്‌ ടെസ്റ്റ്‌ (ഗേറ്റ്) വഴിയാണ് എം.ടെക് കോഴ്സുകളിലേക്ക് പ്രവേശനം നടത്തുന്നത്.
ഇന്ത്യയിലെ ഐ.ഐ.ടി. കൾ (സ്ഥാപിക്കപ്പെട്ട ക്രമത്തിൽ) ഖരഗ്‌പൂർ , മുംബൈ (ബോംബേ), ചെന്നൈ (മദ്രാസ്), കാൺപൂർ , ഡെൽഹി , ഗുവഹാട്ടി , റൂർക്കി , എന്നിവിടങ്ങളിലാണ് സ്ഥിതിചെയ്യുന്നത്.
ഓരോ ഐ.ഐ.ടി യും സ്വയംഭരണമുള്ളവയും അതേ സമയം ഒരു പൊതു ഐ.ഐ.ടി കൗൺസിൽ വഴി ബന്ധപ്പെട്ടിട്ടുള്ളതുമാണ്.
ഐ.ഐ.ടിയിലെ വിദ്യാർത്ഥികളും പൂർവ്വവിദ്യാർത്ഥികളും പൊതുവെ ഐഐടിയൻസ് എന്നും ഐഐടി ജൺത (junta) എന്നുമൊക്കെയാണ് അറിയപ്പെടുന്നത്.
സ്വാതന്ത്ര്യത്തിനു ശേഷം, ഇന്ത്യയുടെ സങ്കേതിക വളർച്ചക്ക്‌ ഉന്നത സാങ്കേതിക കലാലയങ്ങൾ ആവശ്യമാണെന്ന രാഷ്ട്ര നേതാക്കളുടെ സങ്കൽപത്തിൽ നിന്നാണ് ഐ ഐ ടി  എന്ന ആശയം രൂപം കൊള്ളുന്നത്.
ഇന്ത്യയെ സാങ്കേതിക മികവിൽ ലോകത്തിൻറെ മുൻനിരയിലെത്തിക്കാൻ ഐ ഐ ടി കൾക്ക്‌ സാധിക്കും എന്ന് അവർ കണക്കുകൂട്ടി.
അങ്ങനെ ഐ ഐ ടി എന്ന ആശയത്തെ കുറിച്ച് പഠിക്കാൻ ഒരു കമ്മറ്റി നിയോഗിക്കപ്പെട്ടു.
അന്നത്തെ ബംഗാൾ മുഖ്യമന്ത്രിയായിരുന്ന ബി സി റോയ്‌ അതിലെ പ്രധാനപ്പെട്ട ഒരു അംഗമായിരുന്നു.
രാജ്യത്തിന്റെ നാലു ദിക്കിലും ഓരോ ഐ ഐ ടി സ്ഥാപിക്കാനാണ് കമ്മറ്റി നിർദ്ദേശിച്ചത്.
അങ്ങനെ ആദ്യ ഐ ഐ ടി ഖരഗ്‌പൂരിൽ(1951) സ്ഥാപിതമായി.
സ്വാതന്ത്ര്യസമര സേനാനികളെ തടവിലിടാൻ ബ്രിടീഷുകാർ ഉപയോഗിച്ചിരുന്ന ഹിജ്‌ലി ജയിലാണ് ആദ്യ ഐ ഐ ടി ആയി മാറിയത്‌.
ഐ.ഐ.ടി.കളിലേക്കുള്ള ബിരുദ കോഴ്സുകളിലേക്കുള്ള പ്രവേശനത്തിന് ഒരു പൊതു പ്രവേശന പരീക്ഷ എഴുതേണ്ടതുണ്ട്.
(Joint Entrance Exam) എന്ന ഈ പരീക്ഷ പൊതുവേ ഐ.ഐ.ടി.-ജെ.
ഇ (IIT-JEE)എന്നാണ് അറിയപ്പെടുന്നത്.
ഇതു വഴി നാലായിരത്തിലേറെ വിദ്യാർത്ഥികളെയാണ് ഒരു വർഷം ചേർക്കുന്നത്.
ഗേറ്റ് (GATE) സീഡ് (CEED) എന്നീ രണ്ടു പരീക്ഷകളുടെ അടിസ്ഥാനത്തിലാണ് ബിരുദാനന്തരബിരുദ (പോസ്റ്റ് ഗ്രാജുവേറ്റ്) കോഴ്സുകളിലേക്ക് വിദ്യാർത്ഥികളെ എടുക്കുന്നത്.
പക്ഷേ പോസ്റ്റ്ഗ്രാജുവേറ്റ് പ്രവേശനത്തിന് ഈ പരീക്ഷകളിലെ നിലവാരം മാത്രം മതിയാകണമെന്നില്ല.
തുടർന്നുള്ള ഇന്റർവ്യൂ, മറ്റു പരീക്ഷകൾ മുതലായവയും തരണം ചെയ്യേണ്ടി വന്നേക്കാം.
ഐ ഐ ടികളും അവ സ്ഥാപിക്കപ്പെട്ട വർഷവും ഐ.ഐ.ടികളും അവ സ്ഥിതി ചെയ്യുന്ന സ്ഥലവും, സ്ഥാപിക്കപ്പെട്ട വർഷത്തിന്റെ ക്രമമനുസരിച്ച് നമ്പർ പേര് ചുരുക്കപ്പേര് സ്ഥാപിക്കപ്പെട്ട വർഷം ഐ.ഐ.ടി ആയി ഉയർത്തപ്പെട്ട വർഷം സംസ്ഥാനം/കേന്ദ്രഭരണപ്രദേശം യു.ജി. സീറ്റുകൾ 2020 1 ഐ.ഐ.ടി. ഖരഗ്പൂർ IITKGP 1951 1951 പശ്ചിമ ബംഗാൾ 1673 2 ഐ.ഐ.ടി. ബോംബെ IITB 1958 1958 മഹാരാഷ്ട്ര 1204 3 ഐ.ഐ.ടി. മദ്രാസ് IITM 1959 1959 തമിഴ്നാട് 1054 4 ഐ.ഐ.ടി. കാൺപൂർ IITK 1959 1959 ഉത്തർപ്രദേശ് 942 5 ഐ.ഐ.ടി. ഡൽഹി IITD 1961 1961 ഡൽഹി 1152 6 ഐ.ഐ.ടി. ഗുവാഹത്തി IITG 1994 1994 ആസാം 795 7 ഐ.ഐ.ടി. റൂർക്കി IITR 1847 2001 ഉത്തരാഖണ്ഡ് 1218 8 ഐ.ഐ.ടി. റോപ്പാർ IITRPR 2008 2008 പഞ്ചാബ് 292 9 ഐ.ഐ.ടി. ഭുവനേശ്വർ IITBBS 2008 2008 ഒറീസ 437 10 ഐ.ഐ.ടി. ഗാന്ധിനഗർ IITGN 2008 2008 ഗുജറാത്ത് 226 11 ഐ.ഐ.ടി. ഹൈദരാബാദ് IITH 2008 2008 തെലങ്കാന 425 12 ഐ.ഐ.ടി. ജോദ്പൂർ IITJ 2008 2008 രാജസ്ഥാൻ 451 13 ഐ.ഐ.ടി. പാട്ന IITP 2008 2008 ബീഹാർ 363 14 ഐ.ഐ.ടി. ഇൻഡോർ IITI 2009 2009 മദ്ധ്യപ്രദേശ് 325 15 ഐ.ഐ.ടി. മാൻഡി IITMD 2009 2009 ഹിമാചൽ പ്രദേശ് 310 16 ഐ.ഐ.ടി.(ബി.എച്ച്.യു.) വാരണാസി IIT (BHU) 1919 2012 ഉത്തർപ്രദേശ് 1513 17 ഐ.ഐ.ടി. പാലക്കാട് IITPKD 2015 2015 കേരളം 174 18 ഐ.ഐ.ടി. തിരുപ്പതി IITTP 2015 2015 ആന്ധ്രപ്രദേശ് 224 19 ഐ.ഐ.ടി. ധൻബാദ് IIT (ISM) 1926 2016 ജാർഖണ്ഡ് 1007 20 ഐ.ഐ.ടി. ഭീലായ് IITBH 2016 2016 ഛത്തീസ്ഗഡ് 173 21 ഐ.ഐ.ടി. ദാർവാദ് IITDH 2016 2016 കർണാടകം 160 22 ഐ.ഐ.ടി. ജമ്മു IITJMU 2016 2016 ജമ്മുകാശ്മീർ 227 23 ഐ.ഐ.ടി. ഗോവ IIT GOA 2016 2016 ഗോവ 125 ഐ.ഐ.ടി ഖരഗ്‌പൂർ ഇന്ത്യയിൽ ആദ്യമായി സ്ഥാപിക്കപ്പെട്ട ഐ.ഐ.ടി. (സ്ഥാപനം 1951 )
ഇന്ത്യയിലെ ഏറ്റവും നല്ല എഞ്ചിനീയറിങ് സ്ഥാപനങ്ങളിൽ ഒന്നായി അറിയപ്പെടുന്നു.
ഇവിടത്തെ വിദ്യാർത്ഥികളും പൂർവ്വവിദ്യാർത്ഥികളും കെജിപിയൻസ് എന്നാണ് പൊതുവേ അറിയപ്പെടുന്നത്.
എല്ലാ ഐ.ഐ.ടി.കളിലേക്കും വച്ച് ഖരഗ്‌പൂരിനാണ് ഏറ്റവും വലിയ ക്യാമ്പസ് (2100 ഏക്കർ) ഉള്ളത്.
ഏറ്റവും കൂടുതർ ഡിപ്പാർട്ടുമെന്റുകളും, ഏറ്റവും കൂടുതൽ വിദ്യാർത്ഥി പ്രവേശനവും ഖരഗ്‌പൂരിൽ തന്നെ.
പ്രധാന ഉത്സവങ്ങൾ ഇല്ല്യൂമിനേഷൻസും രംഗോലിയും സ്പ്രിങ് ഫെസ്റ്റ് ക്ഷിതിജ് ഐ.ഐ.ടി ബോംബെ
ഐ.ഐ.ടി. ബോംബേ (ഐഐടിബി എന്നും പരക്കെ അറിയപ്പെടുന്നു.) മുംബൈയിലെ പവൈ എന്ന സ്ഥലത്താണ് സ്ഥിതിചെയ്യുന്നത്.
മഹാരാഷ്ട്ര സംസ്ഥാനത്തിലെ ഏറ്റവും വലിയ കലാലയമാണിത്.
പ്രധാന ഉത്സവങ്ങൾ മൂഡ് ഇൻഡിഗോ (കലോത്സവം) ടെൿഫെസ്റ്റ് (ശാസ്ത്രസംബന്ധിയായ ഉത്സവം) ഐ.ഐ.ടി. മദ്രാസ്
ചെന്നൈയിലെ അഡയാർ എന്ന സ്ഥലത്താണ് ഐ.ഐ.ടി. മദ്രാസ് സ്ഥിതി ചെയ്യുന്നത്.
1959-ൽ പശ്ചിമ-ജർമ്മനിയുടെ സാമ്പത്തിക-സാങ്കേതിക സഹായത്തോടെ സ്ഥാപിക്കപ്പെട്ട ഇത് ഇന്ത്യയിലെ സുപ്രധാന വിദ്യാഭ്യാസ സ്ഥാപനങ്ങളിലൊന്നാണ്.
ഏകദേശം 460 അദ്ധ്യാപകരും 4500 വിദ്യാർത്ഥികളും 1250 മറ്റ് ഉദ്യോഗസ്ഥരും ഇവിടെയുണ്ട് .
പ്രധാന ഉത്സവങ്ങൾ സാരംഗ് (കലോത്സവം) ശാസ്ത്ര (ശാസ്‌ത്രസാങ്കേതിക ഉത്സവം) ഐ.ഐ.ടി. കാൺപൂർ
1960-ൽ സ്ഥാപിക്കപ്പെട്ടു.
എഞ്ചിനീയറിങ്ങിലുള്ള ഗവേഷണത്തിലും ശാസ്ത്രത്തിലും, Undergraduate  പഠനങ്ങളിലുമാണ് ഐ.ഐ.ടി. കാൺപൂർ കൂടുതൽ ശ്രദ്ധ പതിപ്പിക്കുന്നത്.
കാൺപൂർ ജില്ലയിലെ കല്യാൺപൂർ എന്ന ഗ്രാമത്തിനടുത്താണ് ഈ സ്ഥാപനം സ്ഥിതി ചെയ്യുന്നത്.
പ്രധാന ഉത്സവങ്ങൾ അന്തരാഗ്നി (കലോത്സവം) ടെക്‌കൃതി (ശാസ്‌ത്രസാങ്കേതിക ഉത്സവം) മെഗാബക്ക്സ് (മാനേജ്‌മെന്റ് ഉത്സവം) ഉദ്‌ഘോഷ് (കായികോത്സവം) ഐ.ഐ.ടി. ഡെൽഹി
പണ്ട് കോളേജ് ഓഫ് എഞ്ചിനീയറിംഗ് ഏന്റ് ടെക്നോളജി ഡെൽഹി എന്നാണ് അറിയപ്പെട്ടീരുന്നത്.
പ്രധാന ഉത്സവങ്ങൾ റോന്ദേ-വൂ (കലോത്സവം) ഐ.ഐ.ടി. ഗുവഹാട്ടി
വടക്കുകിഴക്കേ ഇന്ത്യയിലെ ഗുവഹാത്തിയിൽ, ഇന്ത്യയിലെ ആറാമത്തെ ഐ.ഐ.ടി.യായി സ്ഥാപിക്കപ്പെട്ടു.
ബ്രഹ്മപുത്ര നദിയുടെ വടക്കേ തീരത്തായി സ്ഥിതിചെയ്യുന്ന ഐ.ഐ.ടി.ജി. ക്യാമ്പസില് 152 അദ്ധ്യാപകരും, 1300 Undergraduate വിദ്യാർത്ഥികളും 500 postgraduate വിദ്യാർത്ഥികളും ഉണ്ട്.
ഐ.ഐ.ടി. റൂർക്കി
ഉത്തർഖണ്ഡ് സംസ്ഥാനത്തിലെ റൂർക്കി എന്ന ചെറിയ പട്ടണപ്രദേശത്ത് സ്ഥിതിചെയ്യുന്നു.
1846 ൽ ആരംഭിച്ച ഈ സ്ഥാപനം ഇന്ത്യയിലെ ആദ്യത്തെ എൻജിനീയറിംഗ് കോളേജാണ്.
അവലമ്പം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ http://www.iitm.ac.in/institute ↑ http://www.iitm.ac.in/institute ↑ http://www.iitm.ac.in/aboutcampus പുറത്തേക്കുള്ള കണ്ണികൾ ഐ.ഐ.ടി. ബോംബെ ഔദ്യോഗിക വെബ്‌സൈറ്റ് IIT Kharagpur IIT Madras IIT Kanpur IIT Delhi IIT Guwahati IIT Roorkee PanIIT Alumni Organization IIT IIM alumni community site
ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി കാൺപൂർ ഇംഗ്ലീഷ് വിലാസം https://ml.wikipedia.org/wiki/Indian_Institute_of_Technology_Kanpur
ഉത്തർപ്രദേശിലെ കാൺപൂരിൽ കല്യാൺപൂരിനടുത്താണ് ഐ ഐ ടി കാൺപൂർ സ്ഥിതി ചെയ്യുന്നത്.
1959 -ലാണ് ഇത് സ്ഥാപിക്കപ്പെട്ടത്.
1055 ഏക്കറാണ് കാമ്പസിന്റെ വിസ്തീർണ്ണം.
4000 വിദ്യാർത്ഥികളും 350 അദ്ധ്യാപകരും 700 മറ്റ് ഉദ്യോഗസ്ഥരും ഇവിടെയുണ്ട് .
2008 മുതൽ ഐ ഐ ടി രാജസ്ഥാൻ പ്രവർത്തിച്ചുവരുന്നത് ഐ ഐ ടി കാൺപൂരിന്റെ ഭാഗമായാണ്.
ഐഐടി കാൺപൂർ 1960 ലെ ഇന്ത്യൻ സർക്കാർ പാർലമെന്റ് നിയമപ്രകാരം സ്ഥാപിക്കപ്പെട്ടു.
1959 ഡിസംബറിൽ കാൺപൂരിലെ അഗ്രികൾച്ചറൽ ഗാർഡനിലുള്ള ഹാർകോർട്ട് ബട്ട്‌ലർ ടെക്‌നോളജിക്കൽ ഇൻസ്റ്റിറ്റ്യൂട്ടിന്റെ കാന്റീന് കെട്ടിടത്തിലെ ഒരു മുറിയിലാണ് ഇൻസ്റ്റിറ്റ്യൂട്ട് ആരംഭിച്ചത്.
1963-ൽ, ഇൻസ്റ്റിറ്റ്യൂട്ട് കാൺപൂർ ജില്ലയിലെ കല്യാൺപൂർ പ്രദേശത്തിനടുത്തുള്ള ഗ്രാൻഡ് ട്രങ്ക് റോഡിലെ ഇന്നത്തെ സ്ഥലത്തേക്ക് മാറ്റി സ്ഥാപിച്ചു.
ആധുനിക ശൈലിയിലുള്ള ഇന്നത്തെ കാമ്പസ് രൂപകൽപ്പന ചെയ്തത് പ്രശസ്ത വാസ്തുശിൽപ്പി അച്യുത് കവിന്ദേ ആയിരുന്നു.
അതിന്റെ നിലനിൽപ്പിൻറെ ആദ്യ പത്ത് വർഷങ്ങളിൽ, ഒമ്പത് അമേരിക്കൻ സർവ്വകലാശാലകളുടെ ഒരു കൺസോർഷ്യം (അതായത് മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി (MIT), യൂണിവേഴ്സിറ്റി ഓഫ് കാലിഫോർണിയ, ബെർക്ക്ലി (UCB), കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജി , പ്രിൻസ്റ്റൺ യൂണിവേഴ്സിറ്റി , കാർനെഗീ ഇൻസ്റ്റിറ്റ്യൂട്ട് ഓഫ് ടെക്നോളജി , യൂണിവേഴ്സിറ്റി ഓഫ് മിഷിഗൺ , ഒഹായോ സ്റ്റേറ്റ് യൂണിവേഴ്സിറ്റി , കേസ് ഇൻസ്റ്റിറ്റ്യൂട്ട് ഓഫ് ടെക്നോളജി, പർഡ്യൂ യൂണിവേഴ്സിറ്റി) കാൺപൂർ ഇൻഡോ-അമേരിക്കൻ പ്രോഗ്രാമിന് (KIAP) കീഴിൽ ഐഐടി കാൺപൂരിന്റെ ഗവേഷണ ലബോറട്ടറികളും അക്കാദമിക് പ്രോഗ്രാമുകളും സ്ഥാപിക്കാൻ സഹായിച്ചു.
ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി ഖഡഗ്‌പൂർ ഇംഗ്ലീഷ് വിലാസം https://ml.wikipedia.org/wiki/Indian_Institute_of_Technology_Kharagpur
ഇന്ത്യയിൽ ആദ്യമായി സ്ഥാപിക്കപ്പെട്ട ഐ.ഐ.ടി. (സ്ഥാപനം 1951).
എല്ലാ ഐ.ഐ.ടി.കളിലേക്കും വച്ച് ഖഡഗ്‌പൂരിനാണ് ഏറ്റവും വലിയ ക്യാമ്പസ് (2100 ഏക്കർ) ഉള്ളത്.
ഏറ്റവും കൂടുതർ ഡിപ്പാർട്ടുമെന്റുകളും, ഏറ്റവും കൂടുതൽ വിദ്യാർത്ഥി പ്രവേശനവും ഖഡഗ്‌പൂരിൽ തന്നെ.
ഇന്ത്യൻ ഇൻസ്റ്റിറ്റ്യൂട്ട് ഓഫ് അസ്ട്രോഫിസിക്സ് ഇംഗ്ലീഷ് വിലാസം https://ml.wikipedia.org/wiki/Indian_Institute_of_Astrophysics ഇന്ത്യൻ ഇൻസ്റ്റിറ്റ്യൂട്ട് ഓഫ് ആസ്ട്രോഫിസിക്സ്, ബാംഗ്ലൂരിലെ പ്രധാന കാമ്പസ്
ബംഗളൂരു ആസ്ഥാനമായുള്ള ഇന്ത്യൻ ഇൻസ്റ്റിറ്റ്യൂട്ട് ഓഫ് അസ്‌ട്രോഫിസിക്‌സ് ( ഐഎഎ ), ഇന്ത്യാ ഗവൺമെൻ്റിൻ്റെ ശാസ്ത്ര സാങ്കേതിക വകുപ്പിൻ്റെ പൂർണ്ണമായി ധനസഹായത്തിൽ പ്രവർത്തിക്കുന്ന ഒരു സ്വയംഭരണ ഗവേഷണ സ്ഥാപനമാണ്.
ജ്യോതിശാസ്ത്രം , ഖഗോളജ്യോതിശാസ്ത്രം , അനുബന്ധ മേഖലകൾ എന്നീ മേഖലകളിലാണ് ഐഐഎ പ്രധാനമായും ഗവേഷണം നടത്തുന്നത്.
കൊടൈക്കനാൽ (കൊടൈക്കനാൽ സോളാർ ഒബ്സർവേറ്ററി), കവലൂർ (വൈനു ബാപ്പു ഒബ്സർവേറ്ററി), ഗൗരിബിദനൂർ (ഗൗരിബിദാനൂർ റേഡിയോ ഒബ്സർവേറ്ററി), ഹാൻലെ ( ഇന്ത്യൻ അസ്ട്രോണമിക്കൽ ഒബ്സർവേറ്ററി ), ഹൊസകോട്ട് എന്നിവയുൾപ്പെടെ ഇന്ത്യയിൽ വിവിധ ഭാഗങ്ങളിലായി ലബോറട്ടറികളുടെയും നിരീക്ഷണാലയങ്ങളുടെയും ഒരു ശൃംഖല ഈ സ്ഥാപനത്തിനുണ്ട്.
ഇന്ത്യയിലെ ആദ്യത്തെ സമർപ്പിത മൾട്ടി-വേവ്ലെംഗ്ത്ത് ബഹിരാകാശ നിരീക്ഷണ കേന്ദ്രമായ ആസ്ട്രോസാറ്റിന് ഇന്ത്യൻ ഇൻസ്റ്റിറ്റ്യൂട്ട് ഓഫ് അസ്ട്രോഫിസിക്സ് സംഭാവന നൽകിയിട്ടുണ്ട്.
ഇന്ത്യയിൽ നിന്നുള്ള വിവിധ ഗവേഷണ സ്ഥാപനങ്ങളുടെ ഒരു കൂട്ടായ ശ്രമമാണ് ആസ്ട്രോസാറ്റ് പദ്ധതി.
അൾട്രാ വയലറ്റ് ഇമേജിംഗ് ടെലിസ്കോപ്പ് (യുവിഐടി) വികസിപ്പിക്കുന്നതിനും ഇൻസ്റ്റിറ്റ്യൂട്ട് നേതൃത്വം നൽകിയിരുന്നു.
ഇന്ത്യൻ ഇൻസ്റ്റിറ്റ്യൂട്ട് ഓഫ് അസ്ട്രോഫിസിക്സിലെ ഗവേഷകർ ജ്യോതിശാസ്ത്രവും ഖഗോളജ്യോതിശാസ്ത്രവുമായി ബന്ധപ്പെട്ട വിവിധ വിഷയങ്ങളിൽ പ്രവർത്തിക്കുന്നു.
എന്നിരുന്നാലും, ഗവേഷണത്തെ മൊത്തത്തിൽ ഇനിപ്പറയുന്ന മേഖലകളിൽ ഒന്നായി വിശാലമായി തരംതിരിക്കാം: സൂര്യനും സൗരയൂഥവും നക്ഷത്ര ജ്യോതിശാസ്ത്രം ഗാലക്‌റ്റിക് ജ്യോതിശാസ്ത്രം എക്സ്ട്രാ ഗാലക്റ്റിക് ജ്യോതിശാസ്ത്രവും പ്രപഞ്ചശാസ്ത്രവും തിയററ്റിക്കൽ ആസ്ട്രോഫിസിക്സും ഫിസിക്സും ടെക്നിക്കുകളും ഇൻസ്ട്രുമെൻ്റേഷനും ബഹിരാകാശ ജ്യോതിശാസ്ത്രം ചരിത്രം
ഈസ്റ്റ് ഇന്ത്യാ കമ്പനിയിലെ ഉദ്യോഗസ്ഥനായ വില്യം പെട്രി (മരണം: 1816) ഇന്ത്യയിലെ ചെന്നൈയിലെ എഗ്മോറിൽ (മുൻപ് മദ്രാസ് ) സ്ഥിതി ചെയ്യുന്ന അദ്ദേഹത്തിൻ്റെ വസതിയിൽ ഒരു സ്വകാര്യ നിരീക്ഷണാലയം സ്ഥാപിച്ചു.
പെട്രിയുടെ അഭിപ്രായത്തിൽ നിരീക്ഷണാലയത്തിൻ്റെ പ്രധാന ലക്ഷ്യം ഇതായിരുന്നു
"കമ്പനി കപ്പലുകൾക്ക് നാവിഗേഷൻ സഹായം നൽകാനും ചന്ദ്രൻ്റെ ഗ്രഹണങ്ങളും വ്യാഴത്തിൻ്റെ ഉപഗ്രഹങ്ങളും നിരീക്ഷിച്ച് രേഖാംശങ്ങൾ നിർണ്ണയിക്കാൻ സഹായിക്കാനും".
1790-ൽ, ജ്യോതിശാസ്ത്രജ്ഞനായ മൈക്കൽ ടോപ്പിംഗിനെ (1747–96)  ചുമതലക്കാരനാക്കി ഈസ്റ്റ് ഇന്ത്യാ കമ്പനി ഈ സ്വകാര്യ നിരീക്ഷണശാല ഏറ്റെടുത്തു.
1792-ൽ ഈ നിരീക്ഷണാലയം വിപുലീകരിക്കുകയും ചെന്നൈയിലെ നുങ്കമ്പാക്കം പ്രദേശത്തെ ഒരു സമുച്ചയത്തിലേക്ക് മാറ്റുകയും ചെയ്തു.
യൂറോപ്പിന് പുറത്തുള്ള ആദ്യത്തെ ആധുനിക ജ്യോതിശാസ്ത്ര നിരീക്ഷണാലയമായിരുന്നു ഇത്.
1881-ൽ തന്നെ, അന്നത്തെ ഇന്ത്യാ ഗവൺമെൻ്റിൻ്റെ കാലാവസ്ഥാ റിപ്പോർട്ടറായ മിസ്റ്റർ ബ്ലാൻഫോർഡ്, "ഭൂമിയുടെ ഉപരിതലത്തിലെ സൂര്യൻ്റെ താപീകരണ ശക്തിയുടെയും അതിൻ്റെ ആനുകാലിക വ്യതിയാനങ്ങളുടെയും കൃത്യമായ അളവുകൾ ലഭിക്കുന്നതിന് സൗര നിരീക്ഷണങ്ങളുടെ പ്രവർത്തനം മെച്ചപ്പെടുത്താൻ" ശുപാർശ ചെയ്തു.
1882 മെയ് മാസത്തിൽ, മദ്രാസ് സർക്കാറിലെ ഔദ്യോഗിക ജ്യോതിശാസ്ത്രജ്ഞനായിരുന്ന നോർമൻ റോബർട്ട് പോഗ്സൺ, ദക്ഷിണേന്ത്യയിലെ ഒരു ഹിൽ സ്റ്റേഷനിൽ ആയിരിക്കാവുന്ന ഇരുപത് ഇഞ്ച് ദൂരദർശിനി ഉപയോഗിച്ച് സൂര്യൻ്റെയും നക്ഷത്രങ്ങളുടെയും ഫോട്ടോഗ്രാഫിയും സ്പെക്ട്രോഗ്രഫിയും ആവശ്യമാണെന്ന് നിർദ്ദേശിച്ചു.
1893 ജൂലൈ 20-ന് മദ്രാസ് പ്രസിഡൻസിയിൽ ക്ഷാമം ഉണ്ടായതിനെത്തുടർന്ന്, മൺസൂൺ പാറ്റേണുകൾ നന്നായി മനസ്സിലാക്കാൻ സൂര്യനെക്കുറിച്ച് പഠിക്കേണ്ടതിൻ്റെ ആവശ്യകത ഉയരുകയും, കെൽവിൻ പ്രഭു അധ്യക്ഷനായ യുകെ സ്റ്റേറ്റ് സെക്രട്ടറി , ഇന്ത്യൻ ഒബ്സർവേറ്ററീസ് കമ്മിറ്റിയുടെ യോഗം, സോളാർ ഫിസിക്സ് ഒബ്സർവേറ്ററി സ്ഥാപിക്കാൻ തീരുമാനിക്കുകയും ചെയ്തു.
കൊടൈക്കനാലിലെ ഫിസിക്സ് ഒബ്സർവേറ്ററി, അതിൻ്റെ തെക്കൻ, പൊടി രഹിത, ഉയർന്ന ഉയരത്തിലുള്ള സ്ഥാനം അടിസ്ഥാനമാക്കിയുള്ളതാണ്.
സൂപ്രണ്ടായി മിച്ചി സ്മിത്തിനെ തിരഞ്ഞെടുത്തു.
1895 മുതൽ മദ്രാസ് ഒബ്സർവേറ്ററിയിൽ നിന്ന് കൊടൈക്കനാലിലേക്ക് ഉപകരണങ്ങൾ അതിവേഗം കൈമാറ്റം ചെയ്യപ്പെടുകയും 1899 ഏപ്രിൽ 1 ന് വാനനിരീക്ഷണകേന്ദ്രം സ്ഥാപിക്കുകയും ചെയ്തു.
പിന്നീട് ഈ കൊടൈക്കനാൽ സോളാർ ഒബ്സർവേറ്ററി ആധുനിക ഇന്ത്യൻ ഇൻസ്റ്റിറ്റ്യൂട്ട് ഓഫ് ആസ്ട്രോഫിസിക്സിൻ്റെ അടിത്തറയായി.
1968-ൽ സ്റ്റെല്ലാർ സ്പെക്ട്രോസ്കോപ്പിയ്ക്കും ഫോട്ടോമെട്രിക്കുമായി കാവലൂരിൽ ഒരു പുതിയ ഫീൽഡ് ഒബ്സർവേറ്ററി ആരംഭിച്ചു.
പ്രവർത്തനങ്ങളുടെയും താൽപ്പര്യങ്ങളുടെയും ഉയർച്ച ബെംഗളൂരുവിൽ പുതിയ ഒപ്റ്റിക്‌സ്, ഇലക്‌ട്രോണിക്‌സ്, ഡാറ്റാ അനാലിസിസ് സെൻ്റർ രൂപീകരിക്കുന്നതിലേക്കും ഗാലക്‌സി, എക്‌സ്‌ട്രാ ഗാലക്‌സി ഘടനയെക്കുറിച്ചുള്ള പഠനങ്ങൾക്കായി ഗൗരി ബിദാനൂരിൽ ഒരു വലിയ ലോ ഫ്രീക്വൻസി അറേ സ്ഥാപിക്കുന്നതിലേക്കും നയിച്ചു.
1971-ൽ, മുൻ ആസ്‌ട്രോഫിസിക്കൽ ഒബ്‌സർവേറ്ററി, പൂർണമായും ഇന്ത്യാ ഗവൺമെൻ്റ് ധനസഹായം നൽകുന്ന ഒരു സ്വയംഭരണ ഗവേഷണ സ്ഥാപനമായി മാറി, അതേത്തുടർന്ന് അതിൻ്റെ പേര് ഇന്ത്യൻ ഇൻസ്റ്റിറ്റ്യൂട്ട് ഓഫ് ആസ്ട്രോഫിസിക്‌സ് എന്നായി.
നിലവിൽ, ഇന്ത്യൻ ഇൻസ്റ്റിറ്റ്യൂട്ട് ഓഫ് ആസ്ട്രോഫിസിക്സ്, ഭാരത സർക്കാരിൻ്റെ ശാസ്ത്ര സാങ്കേതിക വകുപ്പിൻ്റെ നിയന്ത്രണത്തിലാണ് പ്രവർത്തിക്കുന്നത്.
ഇൻസ്റ്റിറ്റ്യൂട്ട് നിലവിൽ രണ്ട് തരം ബിരുദങ്ങൾ വാഗ്ദാനം ചെയ്യുന്നു.
പിഎച്ച്ഡി: ഇൻ്റഗ്രേറ്റഡ് എംടെക്-പിഎച്ച്ഡി ശ്രദ്ധേയരായ ഫാക്കൽറ്റികൾ വൈനു ബാപ്പു വിനോദ് കൃഷൻ ഇതും കാണുക ജ്യോതിശാസ്ത്ര നിരീക്ഷണാലയങ്ങളുടെ പട്ടിക മൗറീഷ്യസ് റേഡിയോ ടെലിസ്‌കോപ്പ്, ഐഐഎയുടെ സഹകരണത്തോടെയുള്ള ഒരു പദ്ധതി പ്രജ്വല് ശാസ്ത്രി അവലംബം പുറം കണ്ണികൾ [http://  ഔദ്യോഗിക വെബ്സൈറ്റ്]
14°16′47″N 77°10′48″E ﻿ / ﻿ 14.27972°N 77.18000°E ﻿ / 14.27972; 77.18000
ഫലകം:Public sector space agencies
ഇന്ത്യൻ ഇൻസ്റ്റിറ്റ്യൂട്ട് ഓഫ് കെമിക്കൽ ബയോളജി ഇംഗ്ലീഷ് വിലാസം https://ml.wikipedia.org/wiki/Indian_Institute_of_Chemical_Biology
ഇന്ത്യൻ ഇൻസ്റ്റിറ്റ്യൂട്ട് ഓഫ് കെമിക്കൽ ബയോളജി , കൊൽക്കത്തയിൽ സ്ഥിതി ചെയ്യുന്ന ഇത് സി.എസ്.ഐ.ആറിൻറെ ഘടകമാണ്.
1935-ൽ സ്ഥാപിതമായ ഈ ഗവേഷണശാലയുടെ ആദ്യത്തെ പേര് ഇന്ത്യൻ ഇൻസ്റ്റിറ്റ്യൂട്ട് ഓഫ് മെഡിക്കൽ റിസർച്ച് എന്നായിരുന്നു.
1956- ലാണ് ഈ സ്ഥാപനം  സി.എസ്.ഐ.ആറിൻറെ ഭാഗമായത്.